ประกาศกระทรวงศึกษาธิการ เรื่อง การจัดการศึกษาหลักสูตรระดับปริญญาตรี (ต่อเนื่อง) ของสถาบันอุดมศึกษา พ.ศ. 2553

ประกาศกระทรวงศึกษาธิการ
ประกาศกระทรวงศึกษาธิการ
เรื่อง
การจัดการศึกษาหลักสูตรระดับปริญญาตรี (ต่อเนื่อง)
ของสถาบันอุดมศึกษา
พ.ศ.
๒๕๕๓[๑]
 

โดยที่เป็นการสมควรกำหนดแนวทางในการจัดการศึกษาหลักสูตรระดับปริญญาตรี
(ต่อเนื่อง) ให้มีความเหมาะสมยิ่งขึ้น เพื่อประโยชน์ในการรักษามาตรฐานและคุณภาพการจัดการศึกษาหลักสูตรระดับปริญญาตรี
ของสถาบันอุดมศึกษาทั้งรัฐและเอกชนในสังกัดของสำนักงานคณะกรรมการการอุดมศึกษา
รวมทั้งสถาบันอุดมศึกษาในกำกับของรัฐ อาศัยอำนาจตามความในมาตรา ๘ มาตรา ๑๖
และมาตรา ๔๑ (๔) แห่งพระราชบัญญัติระเบียบบริหารราชการกระทรวงศึกษาธิการ พ.ศ. ๒๕๔๖
รัฐมนตรีว่าการกระทรวงศึกษาธิการโดยคำแนะนำของคณะกรรมการการอุดมศึกษา ในการประชุมครั้งที่
๓/๒๕๕๓ เมื่อวันที่ ๔ มีนาคม ๒๕๕๓ จึงออกประกาศกระทรวงศึกษาธิการ เรื่อง
การจัดการศึกษาหลักสูตรระดับปริญญาตรี (ต่อเนื่อง) ของสถาบันอุดมศึกษา พ.ศ. ๒๕๕๓
ไว้ ดังต่อไปนี้

ข้อ ๑ ประกาศนี้เรียกว่า ประกาศกระทรวงศึกษาธิการ
เรื่อง การจัดการศึกษาหลักสูตรระดับปริญญาตรี (ต่อเนื่อง) พ.ศ. ๒๕๕๓

ข้อ ๒ ให้ยกเลิกประกาศคณะกรรมการการอุดมศึกษา
เรื่อง การจัดการศึกษาหลักสูตรระดับปริญญาตรี (ต่อเนื่อง) ของสถาบันอุดมศึกษา พ.ศ.
๒๕๕๑

ข้อ ๓ ให้สถาบันอุดมศึกษารับผู้สำเร็จการศึกษาระดับประกาศนียบัตรวิชาชีพชั้นสูง
(ปวส.) หรืออนุปริญญา หรือเทียบเท่า เข้าศึกษาในหลักสูตรระดับปริญญาตรี (๔ ปี)
ตามหลักเกณฑ์การเทียบโอนผลการเรียนระดับปริญญาเข้าสู่การศึกษาในระบบ
ตั้งแต่ปีการศึกษา ๒๕๕๓ เป็นต้นไป

ข้อ ๔ สถาบันอุดมศึกษาที่จะจัดให้มีการจัดการศึกษาหลักสูตรระดับปริญญาตรี
(ต่อเนื่อง) ให้ดำเนินการได้เฉพาะหลักสูตรปริญญาตรีสายเทคโนโลยี/สายวิชาชีพ
(ปฏิบัติการ) ตามบัญชีแนบท้ายประกาศนี้

ข้อ ๕ ในกรณีที่ไม่สามารถปฏิบัติตามประกาศฉบับนี้
หรือมีความจำเป็นที่จะต้องปฏิบัตินอกเหนือจากที่กำหนดไว้ในประกาศนี้
ให้อยู่ในดุลยพินิจของคณะกรรมการการอุดมศึกษาที่จะพิจารณาดำเนินการ
และให้ถือคำวินิจฉัยของคณะกรรมการการอุดมศึกษานั้นเป็นที่สุด


ประกาศ
ณ วันที่ ๓๐ เมษายน พ.ศ. ๒๕๕๓
ชินวรณ์
บุณยเกียรติ
รัฐมนตรีว่าการกระทรวงศึกษาธิการ
[เอกสารแนบท้าย]

๑. บัญชีรายชื่อปริญญาตรีสายเทคโนโลยี/สายวิชาชีพ
(ปฏิบัติการ) ที่สถาบันอุดมศึกษาสามารถจัดการศึกษาหลักสูตรระดับปริญญาตรี
(ต่อเนื่อง) ตามประกาศกระทรวงศึกษาธิการ เรื่อง การจัดการศึกษาหลักสูตรปริญญาตรี
(ต่อเนื่อง) ของสถาบันอุดมศึกษา พ.ศ. ๒๕๕๓

(ดูข้อมูลจากภาพกฎหมาย)


















ปริยานุช/ผู้จัดทำ
๒๙
มิถุนายน ๒๕๕๓

นันท์นภัสร์/ตรวจ
๒๙
มิถุนายน ๒๕๕๓

[๑]
ราชกิจจานุเบกษา เล่ม ๑๒๗/ตอนพิเศษ ๗๗ ง/หน้า ๑๑/๒๑ มิถุนายน ๒๕๕๓